8. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ.459146/3944 της 21 Μαΐου/11 Ιουν.  1981 (ΦΕΚ Β΄ 337) Περί χορηγήσεως οικονομικής ενισχύσεως για τη στήριξη της παραγωγής στη Χώρα αφυδατωμένων ζωοτροφών και καθορισμού προϋποθέσεων, δικαιολογητικών και τρόπου καταβολής της Οικονομικής ενισχύσεως στους δικαιούχους. Έχοντας υπόψη: 1.Τις διατάξεις του Νόμ. 400/76 (ΦΕΚ 203/76 «περί Υπουργικού Συμβουλίου και Υπουργείων». 2.Τις διατάξεις του Π.Δ.397/80 (ΦΕΚ 109) «περί οργανώσεως της Υπηρεσίας Διαχειρίσεως Αγορών Γεωργικών Προϊόντων (ΥΔΑΓΕΠ) και τροποποιήσεως του Π.Δ. 433/1977 «περί οργανισμού του Υπουργείου Γεωργίας». 3.Την υπ’ αριθ. 373612/1553/4.9.80 κοινή απόφαση των Υπουργών Οικονομικών και Γεωργίας «περί λειτουργίας του ειδικού λογαριασμού Εγγυήσεων Γεωργικών Προϊόντων», όπως τροποποιήθηκε και συμπληρώθηκε με την υπ’ αριθ. 403368/3705/7.11.80 όμοια απόφαση. 4.Την Συνθήκη Προσχωρήσεως της Χώρας μας στην ΕΟΚ και ειδικότερα στο άρθρ. 104 αυτής. 5.Τον κανονισμό ΕΟΚ 859/1.4.1981. 6.Τις διατάξεις των βασικών κανονισμών της ΕΟΚ 1117/1978, 1417/78 και 1528/78 και τις τροποποιήσεις τους «περί χορηγήσεως Οικονομικής Βοήθειας στις Βιομηχανίες παραγωγής αφυδατωμένων ζωοτροφών», αποφασίζουμε: Α. Εγκρίνουμε: Για τις αφυδατωμένες ζωοτροφές και για την περίοδο εμπορίας 1981/82 τις εξής Οικονομικές Ενισχύσεις. 1.Για αφυδατωμένες πατάτες δια τεχνητής αποξηράνσεως, τεμαχισμένες ή κονιοποιημένες, ακατάλληλες για ανθρώπινη κατανάλωση, που ανήκουν στις κλάσεις ΕΧ0704Β και ΕΧ1105 του Κοινού Δασμολογίου. Τη χορήγηση Οικονομικής ενισχύσεως ίσης προς 2,68 ECUS/τόννο αφυδατωμένου προϊόντος, που εκφράζεται σε 0,1646 δρχ/κιλό με τη σημερινή ισοτιμία (1 ECUS ίσον 61,4454 δρχ.). 2.Για α)Μηδική, τριφύλλια, λούπινα και λοιπά παρεμφερή ψυχανθή αφυδατωμένα σε τεχνητή θέρμανση εξαιρουμένου του αχύρου, των εις την διατροφήν των ζώων χρησιμοποιουμένων λαχανικών, καθώς επίσης και των προϊόντων που περιέχουν άχυρο, ανήκοντα εις την κλάση ΕΧ1210Β του Κοινού Δασμολογίου. β)Μηδική, τριφύλλια, λούπινα, βίκος, αφυδατωμένα με άλλους τρόπους και αλεσμένα, ανήκοντα στην ΕΧ121ΟΒ κλάση του Κοινού Δασμολογίου. γ)Πρωτεϊνούχα συμπυκνώματα από χυμούς μηδικής, τριφυλλίων, και χόρτων ανήκοντα στην ΕΧ 2307Γ κλάση του Κοινού Δασμολογίου. Τη χορήγηση Οικονομικής Ενισχύσεως (κατ’ αποκοπή βοήθημα) ίσης προς 7,03 ECUS/τόννο αφυδατωμένου προϊόντος, που εκφράζεται σε 0,4319 δρχ./κιλό εάν ληφθή υπόψη η σημερινή ισοτιμία (1 ECUS ίσον 61,4454 δρχ.). 3.Οι οικονομικές ενισχύσεις που θα καταβληθούν βάσει των ανωτέρω, εκτιμώμενες τουλάχιστον στο ύψος 150.000 ECUS, θα βαρύνουν το Κοινοτικό Ταμείο (EEOGA). 4.Η περίοδος εμπορίας 1981/81 ισχύει: α)Για τις αφυδατωμένες πατάτες (παρ. 1) από 1ης Ιουλ. 1981 έως της 30ης Ιουν. 1982. β)Για τα υπόλοιπα προϊόντα (παρ. 2) από 1ης Απρ. 1981 έως 31ης Μαρτ. 1982 (Καν. 1117/78 άρθρ. 2). Β.Καθορίζουμε: Όπως για τη χορήγηση της προαναφερθείσης οικονομικής ενισχύσεως (κατ’ αποκοπή βοήθημα) ισχύουν τα ακόλουθα: 1.Ποιοτικές προδιαγραφές των προϊόντων των: Τα προαναφερθέντα προϊόντα προκειμένου να τύχουν της Οικονομικής ενισχύσεως πρέπει απαραιτήτως να πληρούν τις κατωτέρω καθορισμένες προδιαγραφές ποιότητας (Καν. 1528/78 και 2320/79). α)Η μεγίστη περιεκτικότητα σε υγρασία καθορίζεται: Μέχρι 12% για τα προϊόντα της παρ. Α2 της παρούσης. Μέχρι 14% για τις υπόλοιπες αποξηραμένες ζωοτροφές. β)Η ελαχίστη περιεκτικότητα σε ολικές πρωτεΐνες καθορίζεται: στο 8% για τα προϊόντα της παρ. Α1 της παρούσης στο 14% για τα προϊόντα της παρ. Α2(α και β) στο 45% για τα προϊόντα της παρ. Α2 (γ). 2.Δικαιούχοι της Οικονομικής ενισχύσεως: Την Οικονομική ενίσχυση δικαιούνται οι Βιομηχανίες Παρασκευής των αφυδατωμένων ζωοτροφών οι οποίες: α)Παράγουν αφυδατωμένες ζωοτροφές από ζωοτροφές (πρώτη ύλη) που παράγονται εντός της κοινότητας (καν./ 1117/78 άρθρ.3). β)Έχουν συνάψει σχετικές συμβάσεις με τους παραγωγούς πρώτης ύλης ή επεξεργάζονται δική τους παραγωγή ή στην περίπτωση των συνεταιριστικών οργανώσεων των μελών τους (Καν. 1117/78 άρθρ. 6). γ)Πληρούν τις κατωτέρω προϋποθέσεις αφυδατώσεως: Η θερμοκρασία αέρος στο σημείο εισόδου να μην είναι μικρότερη των 39 ο  C. Ο χρόνος παραμονής της πρώτης ύλης να μην υπερβαίνει τις τρεις ώρες. Σε περίπτωση ξηράνσεως της πρώτης ύλης κατά στρώσεις, το βάθος κάθε στρώσεως να μην υπερβαίνει το ένα μέτρο (Καν. 1528/78 άρθρ. 14). δ)Οι παραγόμενες αφυδατωμένες ζωοτροφές είναι σύμφωνες με τους κανονισμούς ποιότητας. ε)Διαθέτουν τις παραγόμενες αφυδατωμένες ζωοτροφές (πώληση ή διάθεση στα μέλη). (Μετά τη σελ. 182,410) Σελ. 182,411 Τεύχος 767 – Σελ. 33 Συνθήκη ΕΟΚ και Γεωργική Πολιτική 16.Α.ο.8 3.Συμβάσεις ή συμφωνητικά: Οι συμβάσεις συνάπτονται εγγράφως και απαραιτήτως πρέπει να περιλαμβάνουν: (Καν. 1417/78 άρθρ. 7 και Καν. 1528 άρθρ. 21). α)Το ονοματεπώνυμο και τη δ/νση των συμβαλλομένων μερών. β)Τη ημερομηνία συνάψεως των συμβάσεων. γ)Τη διάρκεια ισχύος της. δ)Το ή τα είδη των προς μεταποίηση ζωοτροφών. ε)Τη έκταση, η συγκομιδή της οποίας πρέπει να παραδοθεί στη Βιομηχανία. Επί της συμβάσεως θα υπάρχει και βεβαίωση του Προέδρου της κοινότητας ή Προέδρου Συν/σμών «ότι ο παραγωγός πραγματικά έχει στην κατοχή του την εν λόγω έκταση». ζ)Την ακριβή καταβαλλομένη τιμή στους παραγωγούς πρώτης ύλης. η)Τους όρους παραδόσεως και πληρωμής. θ)Να μην περιέχει άλλη διάταξη, που να αντίκειται στα ανωτέρω. Οι συμβάσεις συντάσσονται σε τρία αντίγραφα εκ των οποίων το ένα παραμένει στον παραγωγό, το άλλο παραμένει στη Βιομηχανία και το τελευταίο κατατίθεται στην οικεία Δ/νση Γεωργία στο Τμήμα παρεμβάσεως το αργότερο ένα μήνα από την ημερομηνία συνάψεώς του. (Καν. 1528/78 άρθρ. 20). Σε περίπτωση που πρόκειται για Βιομηχανίες που επεξεργάζονται τη δική τους παραγωγή ή σε περίπτωση συνεταιριστικής μονάδος των μελών της, αντί συμβάσεων πρέπει να υποβάλλουν στην οικεία Δ/νση Γεωργίας στο Τμήμα Παρεμβάσεων-Εισοδ. ενισχύσεων υπεύθυνη δήλωση, του Ν.Δ. 105/69 περί των εκτάσεων που τη συγκομιδή τους πρόκειται να χρησιμοποιήσουν για παραγωγή αφυδατωμένων ζωοτροφών το αργότερο μέχρι της 31ης του ακολουθούντος μηνός Οκτωβρίου από την έναρξη της εν λόγω περιόδου εμπορίας (Καν. 1528/78 άρθρ. 19) βεβαιωμένη για το αληθές του περιεχομένου από τον Πρόεδρο της Κοινότητας. Στην περίπτωση Βιομηχανίας που επεξεργάζεται για τρίτους παραγωγούς πρώτη ύλη που παράγεται από αυτούς τότε συνάπτονται συμβάσεις εργασίας «φασόν» οι οποίες εκτός των άλλων να περιέχουν μία ρήτρα η οποία να προβλέπει την υποχρέωση για την επιχείρηση μεταποιήσεως να καταβάλλει στον παραγωγό το ποσό των Οικονομικών ενισχύσεων που θα ληφθούν από την εν λόγω Βιομηχανία για τις ποσότητες που μεταποιήθηκαν κατ’ εφαρμογή αυτής της συμβάσεως (Καν. 1417/78 άρθρ. 7). 4.Τήρηση λογαριασμών: (Καν. 1417/78 άρθρ. 6 και Καν. 1528/78 άρθρ. 16). Σελ. 182,412 Τεύχος 767-Σελ. 34 α)Όλες οι βιομηχανίες πρέπει να τηρούν βιβλία λογαριασμών στα οποία πρέπει να αναφέρονται τα ακόλουθα στοιχεία χωριστά για κάθε προϊόν: Οι ποσότητες της χρησιμοποιουμένης νωπής πρώτης ύλης ή εάν, συμβαίνει η περίπτωση του χρησιμοποιουμένου φυσικώς αποξηραθέντος χάρτου. Ακόμη, εάν η ειδική περίπτωση το απαιτεί, οι ποσότητες αυτές δυνατόν να υπολογίζονται με βάση την καλ/νη έκταση. Οι ποσότητες της παρασχεθείσης αφυδατωμένης ζωοτροφής. Οι ποσότητες και ποιότης του διατεθέντος προϊόντος. Το απομένον απόθεμα προϊόντων  στο τέλος κάθε έτους εμπορίας. Οι ημερομηνίες διαθέσεως των προϊόντων. Πέραν αυτών πρέπει να υπάρχουν τα ακόλουθα στοιχεία: Στοιχεία βάσει των οποίων να είναι δυνατόν να υπολογισθεί η δυναμικότητα της παραγωγής. Στοιχεία για τα υπάρχοντα αποθέματα καυσίμων στην κάθε περίοδο παραγωγής. Τιμολόγια αγοράς καυσίμων και ενδείξεως μετρητών για την κατανάλωση ηλεκτρικής ενεργείας στη διάρκεια της περιόδου παραγωγής. Στοιχεία για τις συνολικές ώρες εργασίας του προσωπικού. β)Για την περίπτωση βιομηχανίας που πωλεί τα προϊόντα της, πρέπει να τηρούνται τα σχετικά τιμολόγια πωλήσεως ή άδειες εξαγωγής με ενδείξεις ποσότητας και ποιότητας. Εάν η ενίσχυση πρόκειται να χορηγηθεί για μίγματα που περιέχουν αποξηραμένες ζωοτροφές, τότε στα τιμολόγια πωλήσεως να αναφέρεται η αναλογία και η ποιότητα των αποξηραμένων ζωοτροφών που περιέχονται στα μίγματα αυτά (Καν. 1528/78 άρθρ. 14). γ)Για περίπτωση Βιομηχανίας που επεξεργάζεται για τους ιδιοκτήτες της (σε περίπτωση συνεταιριστικής Βιομηχανίας για τα μέλη της) πρώτη ύλη που έχει παραχθεί από αυτούς, να τηρούνται τα σχετικά δελτία παραδόσεως και παραλαβής ή αποστολής που να δεικνύουν την ποσότητα και ποιότητα της διατιθεμένης ζωοτροφής και τα ονόματα των ατόμων. δ)Για περίπτωση Βιομηχανίας που επεξεργάζεται για παραγωγούς πρώτη ύλη που έχει παραχθεί από αυτούς, να τηρούνται τα σχετικά τιμολόγια παροχής υπηρεσιών. 16.Α.ο.8 Συνθήκη ΕΟΚ και Γεωργική Πολιτική 5.Έλεγχος προϊόντων. Οι προς διάθεση ποσότητες των προϊόντων, (είτε πωληθούν, είτε διατεθούν στα μέλη) που γι’ αυτές οι ενδιαφερόμενες Βιομηχανίες θα λάβουν την προβλεπόμενη Οικονομική Ενίσχυση, πρέπει να ελέγχονται, κατά παρτίδες, εάν πληρούν τις απαραίτητες προδιαγραφές και μάλιστα σε χρόνο το δυνατόν πλησίον του χρόνου διαθέσεως. Ως παρτίδα νοείται κάθε ποσότητα αποξηραμένων ζωοτροφών που δεν υπερβαίνει τους 500 τόννους για τα προϊόντα της παρ. Α1 και τους 100 τόννους για τα προϊόντα της παρ. Α2 της παρούσης, η οποία ποσότητα προβλέπεται να διατεθεί κατά την διάρκεια μιας εβδομάδος (R1528/1978 άρθρ. 22). Ο έλεγχος κατά παρτίδα αφορά: α)Τον προσδιορισμό του βάρους της παρτίδας. β)Τον προσδιορισμό της ποιότητας (περιεκτικότης σε υγρασία και πρωτεΐνες). Για τον προσδιορισμό της ποιότητας διενεργείται κατόπιν αιτήσεως της ενδιαφερομένης Βιομηχανίας προς την οικεία Δ/νση Γεωργίας δειγματοληψία κατά τα εκάστοτε ισχύοντα. Η δειγματοληψία διενεργείται από Επιτροπή αποτελουμένη από ένα Γεωπόνο και ένα Διοικητικό υπάλληλο οριζομένη από το Διευθυντή Γεωργίας ενεργούντα κατ’ εντολή του Νομάρχου. Εν συνεχεία τα ληφθέντα δείγματα προωθούνται από την ανωτέρω Επιτροπή, στα Τοπικά Παραρτήματα του Γενικού Χημείου του Κράτους όπου γίνονται οι αναλύσεις, κατά τα εκάστοτε ισχύοντα για την περιεκτικότητα α)της υγρασίας και β)των πρωτεϊνών και εκδίδεται το σχετικό Δελτίο Αναλύσεων. Βάσει του Δελτίου Αναλύσεων και των λοιπών στοιχείων εκδίδεται από την οικείαν Δ/νση Γεωργίας Πιστοποιητικό ή Βεβαίωση Ποιοτικού ελέγχου σε αντίγραφα (ένα παραμένει στο αρχείο της Διευθύνσεως Γεωργίας, το άλλο παραμένει στο αρχείο της Βιομηχανίας, και το τρίτο επισυνάπτεται στα υπόλοιπα δικαιολογητικά που υποβάλλονται για τη χορήγηση της Οικονομικής Ενισχύσεως) για την παρτίδα από την οποία διενεργήθη η δειγματοληψία στην οποία να φαίνονται: Η ημερομηνία της δειγματοληψίας. Η ποσότης (κιλά) της παρτίδας. Τα στοιχεία της αναλύσεως. 6.Δικαιολογητικά και διαδικασία χορηγήσεως της Οικονομικής Βοήθειας: Στο τέλος κάθε μηνός, και όχι αργότερο από 60 ημέρες από το τέλος αυτού του μηνός κάθε ενδιαφερόμενη Βιομηχανία υποβάλλει στην οικεία Διεύθυνση Γεωργίας στο Τμήμα Παρεμβάσεων-Εισοδ. Ενισχύσεων τα παρακάτω δικαιολογητικά, για τη χορήγηση της προβλεπομένης Οικονομικής ενισχύσεως για τις ποσότητες που διέθεσε κατά τη διάρκεια αυτού του μηνός. α)Αίτηση, της δικαιούχου Βιομηχανίας, με το νόμιμο χαρτόσημο για την καταβολή του ποσού της προβλεπομένης ενισχύσεως (ως το συν. υπόδειγμα). β)Υπεύθυνη δήλωση του Ν.Δ. 105/69 όπου να δηλώνεται ότι οι ποσότητες για τις οποίες ζητείται η Οικονομική ενίσχυση έχουν παραχθεί κατόπιν συμβάσεων από την εν λόγω Βιομηχανία κατά τη χρονική περίοδο και διετέθησαν κατά τη διάρκεια του μήνα για τον οποίο ζητείται η Οικονομική ενίσχυση. Το γνήσιο της υπογραφής θα βεβαιούται από την οικεία Αστυνομική Αρχή. γ)Τα κατά περίπτωση (παρ. Β4 (β, γ, δ)) αποδεικτικά στοιχεία διαθέσεως (τιμολόγια, άδειες εξαγωγής, δελτία παραδόσεως και παραλαβής κλπ.). Στην περίπτωση τιμολογίων αυτά να είναι θεωρημένα από τις κατά τόπους Εφορίες και προκειμένου για πωλήσεις προϊόντων στο Εξωτερικό, αντίγραφα διασαφήσεως ή άδειας εξαγωγής του οικείου Τελωνείου στο οποίο θα βεβαιώνονται από την αρμόδια Τελωνειακή Αρχή τα εξής στοιχεία: Ο διενεργήσας την εξαγωγή. Η εξαχθείσα παρ’ αυτού ποσότης σε χιλ/μα μικτού και καθαρού βάρους. Η χώρα προορισμού. Το είδος του εξαχθέντος προϊόντος. Το έτος εσοδείας αυτού. δ)Πιστοποιητικό ή Βεβαίωση Ποιοτικού ελέγχου της Διευθύνσεως Γεωργίας εκδιδόμενα σύμφωνα με τη διαδικασία της παρ. Β5 της παρούσης. ε)Κατάσταση διαθέσεως και πληρωμής της Δικαιούχου Βιομηχανίας εις τέσσερα αντίγραφα (ως το συν. υπόδειγμα). Οι συμβάσεις και δηλώσεις καλλιεργείας θα παραμένουν στο αρχείο της οικείας Διευθύνσεως Γεωργίας για τη διενέργεια των ελέγχων. Τα προαναφερθέντα δικαιολογητικά θα κατατίθενται στην οικεία Διεύθυνση Γεωργίας εντός της προθεσμίας που ανεφέρθη. Στη συνέχεια διενεργείται ο απαραίτητος έλεγχος και βεβαιώνεται η κατάσταση διαθέσεως και πληρωμής από τον αρμόδιο για τον έλεγχο Γεωπόνο της Δ/νσεως Γεωργίας και θεωρείται η ίδια κατάσταση από τον Διευθυντή Γεωργίας. Τα δικαιολογητικά εν συνεχεία μέσω του Τμήματος Παρεμβάσεων ενισχύσεων της ΔΙ. Γεωργίας διαβιβάζονται στη ΥΔΑΓΕΠ, Διεύθυνση Εσωτερικής Αγοράς Τμήμα Οικονομικού ελέγχου, από όπου και μετά την τελική φάση του ελέγχου και την αναγνώριση της δαπάνης η δικαιουμένη οικονομική ενίσχυση μέσω Α.Τ.Ε. πιστώνεται στο λογαριασμό της Τραπέζης της δικαιούχου Βιομηχανίας. 